标题：1326年
历史纪年
公元1326年，元朝泰定三年 
通鉴记载
泰定三年
春，正月，丙午，播州宣慰使杨雅尔布哈招谕蛮酋黎平庆等来降。
戊申，元江路总管普双叛，命云南行省招捕。
壬子，封诸王宽彻布哈为威顺王，镇湖广；迈努为宣靖王，镇益都。
以山东、湖广官田赐民耕垦，人三顷，仍给牛具。
征前翰林学士吴澄，不起。
置都水庸田司于松江，掌江南河渠水利。
戊辰，缅国乱，遣使乞授。
安南国阮叩寇思明路，命湖广行省督兵备之。
赈大都属县饥。
二月，丁丑，购能首告谋逆厌魅者，立赏格，谕中外。
壬午，广西全茗州土官许文杰率诸猺以叛，寇茗盈州，杀知州事李德卿等，命湖广行省督兵捕之。
丁亥，中书省臣请罢征猺，敕诸王鄂尔多罕等班师，其镇戍者如故。
甲午，葺真定玉华宫。
丙申，建显宗神御殿于卢师寺，赐额曰大天源延寿寺。
敕以金书西番字《藏经》。
戊戌，爪哇来贡方物。
庚子，以通政院使察纳为中书平章政事。
甲辰，帝如上都。
归德府属县河决，民饥，赈之，复赈河间、建昌诸路饥。
三月，乙巳朔，帝以不雨自责，命审决重囚，遣使分祀五岳、四渎之神及名山大川并京城寺观。
丁未，敕百官集议急务。中书省臣等请汰卫士，节滥赏，罢营缮，防猺寇，诸寺官署坑冶等事归中书，并从之。
壬子，禜星于司天台。
癸丑，八番岩霞洞蛮来降，愿岁输布二千五百匹，设蛮夷官镇抚之。
乙卯，申禁民间龙文织币。
戊午，诏安抚缅国。
甲子，命功德使司简岁修佛事一百二十七。
丙寅，翰林承旨阿林特穆尔、许师敬译《帝训》成，更名曰《皇图大训》，敕授皇太子。
辛未，泉州民阮凤子作乱，寇陷城邑，军民官以失讨坐罪。
癸酉，怀王图卜特穆尔子伊勒哲伯生。
畿内、河北、山东诸路饥。张珪赴召入见，帝问曰：“卿来时，民间如何？”珪曰：“臣老矣，少宾客，不能远知。保定、真定、河间，臣乡里也，民饥甚；朝廷虽赈以金帛，惠未及者十五六。”帝恻然，命赈粮，至是复令免三路及济南等郡县民租之半。
夏，四月，丙戌，镇安路总管岑修广为弟修仁所攻，来告，命湖广行省辨治之。
戊戌，米洞蛮田先什用等结十二洞蛮寇长阳县，湖广行省遣九姓长官彭忽多布哈招之。田先什用等五洞降，馀发兵讨之。
修夏津、武城河堤二十三所，役丁万七千五百人。
以虞集为翰林学士兼国子祭酒。集尝因讲罢，论京师恃东南海运，实竭民力以航不测，非所以宽远人而因地利也。乃与同列上言：“京师之东，濒海数千里，北极辽海，南滨青齐，萑苇之场也，海潮日至，淤为沃壤。用浙人之法，筑堤扞水为田，听富民欲得官者，合其众，分授以地，官定其畔以为限，能以万夫耕者，授以万夫之田，为万夫之长，千夫、百夫亦如之，察其惰者而易之。一年勿征也，二年勿征也，三年视其成，以地之高下定额于朝廷；以次渐征之，五年有积蓄，命以官，就所储，给以禄；十年佩之符印，得以传子孙，如军官之法。则东方民兵数万，可以近卫京师，外御岛夷，远宽东南海运以纾疲民，遂富民得官之志而获其用，江海游食盗贼之类，皆有所归。”议者以为一有此制，则执事者必以贿成而不可为，事遂寝。其后海口万户之设，大略宗之。
五月，乙巳，修镇雷佛事三十一所。
罢造福建岁贡蔗糖。
禁西僧驰驿拢民，始从李昌奏也。
甲寅，八百媳妇蛮遣子来朝。
甲子，中书会岁钞出纳之数，请节用以补不足，从之。
监察御史劾宣抚使多尔济巴勒、学士李达喇哈、刘绍祖庸鄙不胜任。中书议：“三人皆勋旧子孙，罪无实状，乞复其职，仍敕宪台勿以空言妄劾。”从之。
丁卯，岑世兴及镇安路岑修文合山獠、角蛮六万馀人为寇，命湖广、云南行省招谕之。
遣指挥使乌图曼镌西番咒语于居庸关崖石。
庚午，乞住招谕永明县五洞猺来降。
征处士札实至上都。札实，其先大食国人，后家于真定，博极群籍，见诸践履，皆笃实之学。延佑初，诏以科举取士，有劝其就试者，札实不应；既而侍御史郭思贞，翰林学士刘赓，参知政事王士熙，交章论荐，及是以遗逸征，见帝于龙虎台，眷遇优渥。时都尔苏柄国，西域人多附焉，札实独不往见，都尔苏屡使人招致之，即以养亲辞归。
六月，癸酉朔，以图哈特穆尔为四川行省平章政事；请终母丧，从之。
癸未，播州蛮黎平爱复叛，合谢乌穷为寇，宣抚使杨雅尔布哈招平爱出降。乌穷不附，命湖广行省讨之。
丁酉，遣道士吴全节修醮事于龙虎、三茅、阁皁三山。
戊戌，遣使祀解州盐池神。
中书省臣言：“比来郡县旱蝗，臣等不能调燮，故灾异降戒。今当恐惧修省，力行善政，亦冀陛下敬慎修德，悯恤生民。”帝嘉纳之。
己亥，纳皇姊嘉宁公主之女于中宫。
道州路栎所源猺为寇，命奇珠督兵捕之。
大昌屯河决。
秋，七月，甲辰，车驾发上都，禁车骑践民禾。
造豢豹毡车三十两。
丙午，享太庙。
丁未，绍庆酉阳寨冉世昌及何惹洞蛮为乱。
甲寅，幸大元符寺，敕铸五方佛铜像。
乙卯，诏翰林侍讲学士阿噜卫、直学士雅克齐译《世祖圣训》，以备经筵进讲。
戊午，遣日本僧瑞兴等四十人还国。
作别殿于潜邸。
敕：“入粟拜官者准致仕铨格。”
乙丑，发兵修野狐、色泽、桑乾三岭道。
戊辰，太白经天。
河决郑州阳武县，漂万六千五百馀家，赈之。
大同浑源河溢；檀、顺等州两河决，温榆水溢。
八月，甲戌，乌伯都拉、许师敬，并以灾变饥歉乞解政柄，不允。
甲申，享太庙。
长春宫道士蓝道元，以罪被黜。诏：“道士有妻者悉给徭役。”
宁远州洞蛮刁用为寇，命云南行省备之。
辛卯，云南行省丞相伊尔吉岱，廉访副使萨图济岱，以使酒相抵，状闻，诏两释之。
甲午，以灾变罢猎，罢行宣政院及功德使，免武备寺逋负兵器。
辛丑，帝次中都。
鹿顶殿成。
户部尚书郭良坐赃免。
作天妃宫于海津镇。
诏谕廉州蜑户复业。
盐官州大风，海溢，坏堤防三十馀里，遣使祭海神，不止，徙民居千二百五十家。
大都昌平大风，坏居民九百家。
扬州、崇明州大风雨，海水溢，溺死者给棺敛之。
九月，庚申，帝还大都。
壬戌，以察纳领度支事。
戊辰，中书省言：“今国用不给，陛下当法世祖之勤俭以为永图。臣等在职，苟有滥承恩赏者，必当回奏。”帝嘉纳之。
汾州平遥县汾水溢。
冬，十月，辛未朔，发卒四千治通州道。
庚辰，享太庙。
辛巳，天寿节，遣道士祀卫辉太一万寿宫，敕中书省遣官从行，备供亿。
癸未，河水溢汴梁路，乐利堤坏，役丁夫六万四千人筑之。
京师饥，发粟八十万石，减价粜之。
赐大天源延圣寺钞二万锭，吉安、临江二路田千顷。
中书省言：“养给军民，必藉地利。世祖建大宣文弘教等寺，赐永业，当时已号虚费。而成宗复构天寿万宁寺，较之世祖，用增倍半。若武宗之崇恩福元，仁宗之承华普庆，租榷所入，抑又甚焉。英宗凿山开寺，损民伤农，而卒无益。夫土地祖宗所有，子孙当共惜之。臣恐兹后藉为口实，妄兴工役，徼福利以逞私欲，惟陛下察之。”帝嘉纳焉，然不能用也。
江西行省平章巴延迁河南行省平章政事。旧有赐田五千顷在河南，以二千顷奉帝师祝厘，八百顷助给缩卫，自取不及其半。
十一月，庚子朔，陕西行台中丞姚炜，请集世祖嘉言善行，以时省览，从之。
宣抚使玛?莫哈、李让劾浙西廉访使鄂勒哲布哈受贿，对簿不服，诏遣刑部郎中索珠鞫其侵辱使者，笞之。
赈辽阳等路饥。
癸卯，中书省言西僧每假元辰疏释重囚，有乖政典，请罢之，诏：“自今当释者，令宗正府审覆。”
己酉，作鹿顶棕楼。
辛亥，追复前平章政事李孟官。
乙卯，广西透江团猺为寇，宣慰使迈努谕降之。扶灵、青溪、栎头等洞蛮为寇，湖南道宣尉司遣使谕降之。
戊午，造中统、至元钞各十万锭。
封诸王特穆尔布哈为镇南王，镇扬州。
播州蛮宋王保来降。
己巳，徙上都清宁殿于巴伊勒行宫。
锦州水溢，坏田千顷，漂死者百人，人给钞一锭。崇明州海溢，漂民舍五百家，赈粮一月，死者钞二十贯。
十二月，壬午，监察御史贾垕，请祔武宗皇后于太庙，不报。
敕以来年元夕构灯山于内庭，御史赵师鲁以水旱请罢其事，从之。
丙戌，以回回阴阳家言天变，给钞二千锭，施有道行者及乞人、系囚，以禳之。
丁亥，宁夏路地震，有声如雷，连震者四。
庚寅，赦天下。
左丞相都尔苏与平章政事额卜德?寽勒，以私意欲因赦酬累朝贾胡所献诸物之直，及擢用英庙至今为宪台夺官者，以诏稿示左司都事宋本，本曰：“今警灾异而畏献物未酬直者愤怨，此有司细故，形诸王言，必贻笑天下。司宪褫有罪者官，世祖成宪也。今上御位，累诏法世祖，今擢用之，是废成宪而反汗前诏也。后复有邪佞赃秽者，将治之耶，置不问耶？”明日，宣诏竟，本遂称疾不出。
召江浙行省右丞赵简为集贤大学士，领经筵事。
癸巳，作鹿顶殿。
己亥，命帝师修佛事，释重囚三人。
置大承华普庆寺总管府。
御史言：“比年营缮，以卫军供役，废武事不讲，请遵世祖旧制，教习五卫亲军，以备扈从。”不报。
是岁，亳州河溢，漂民舍八百馀家，坏田二千三百顷，免其租。大宁路大水，坏田五千五百顷，漂民舍八百馀家。死者人给钞一锭。
历史大事
公元1326年，亚拉冈王室取得对萨丁尼亚的控制权。
公元1326年，清拙正澄到达日本，先达京都，后到镰仓，也曾主持过建长寺，是渡日元僧中最杰出的一位。
公元1326年，诺夫哥罗德与挪威签署诺夫哥罗德和约。
公元1326年，翰林学士虞集请兴京东水田，以宽东南海运（按本年运出三百三十七万五千七百八十四石，到三百三十五万一千三百六十二石。从至大二年起，年运量都在二百万石以上）。不能用。
公元1326年，泉州民阮凤子起义，攻占城邑。湖广、广西等地少数民族连年屡起抗争，瑶族扰甚。
公元1326年，河决归德府境，又决郑州阳武县；汴梁路与亳州河溢。 
人物出生 
拉约什一世1.元宁宗孛儿只斤懿璘质班
元宁宗孛儿只斤懿璘质班（Rinchinbal，1326年-1332年），元朝第十位皇帝，元明宗次子。当初，前任皇帝元文宗临终前为了洗刷他毒死哥哥（元明宗）的罪行，下诏让元明宗之子懿璘质班继承皇位。至顺三年（1332年）十月，懿璘质班即位，年号“至顺”，是为元宁宗。宁宗在位53日（一说43日）而卒，年仅七岁，谥号为冲圣嗣孝皇帝。
2.拉约什大帝
拉约什一世（大帝）（匈牙利语：I.（Nagy）Lajos，1326年3月5日－1382年9月11日）安茹王朝的匈牙利国王（1342年—1382年在位）和波兰国王（卢德维克一世，1370年起）。他是安茹王朝最强大的统治者。拉约什一世大约在1351年颁布一部意在巩固封建制度的法典，禁止把贵族采邑收为国有，但若该贵族绝嗣，土地收归王室；确认中小贵族享有大领主所享有的种种特权。结果到哈布斯堡王朝时代，匈牙利成了一个贵族数量大得不成比例的国家。
3.穆拉德一世
穆拉德一世（1326年-1389年6月28日），奥斯曼帝国首任苏丹（1359年至1389年在位）。在位期间，穆拉德迁都阿德里安堡，开始对巴尔干半岛进行攻掠。1383年，穆拉德一世自称“苏丹”，并创建了土耳其禁卫军。穆拉德在实际上建立了一个大帝国的基础。1389年6月28日，穆拉德一世在科索沃战役中战死。
4.汤和
汤和（1326年-1395年），字鼎臣，元末濠州（今安徽凤阳）人。明朝开国功臣，军事家。汤和幼孤，和朱元璋是好友，后参加郭子兴农民起义军，升千户；随朱元璋下采石（今安徽当涂西北）、太平（今安徽当涂），功升统兵元帅。其后又下金坛、常州，以功晋升御史大夫。洪武四年（1371年）拜征西将军，率廖永忠、杨璟等部由瞿塘趋重庆，大军进至重庆，明玉珍病逝，其子明升降明。从徐达北伐，伯颜帖木儿降。晋封为信国公。洪武十八年（1389年）告老还乡，赐第凤阳。后应朱元璋之请，出山到沿海防备倭寇，选浙东民五万八千余人戌守，使倭寇不敢轻犯。洪武二十三年（1390年）无法讲话，见到朱元璋时，嘴角留着涎水，支撑着向他行礼。洪武二十八年（1395年）八月卒。追封东瓯王，谥襄武。
翰林学士虞集请兴京东水田，以宽东南海运（按本年运出三百三十七万五千七百八十四石，到三百三十五万一千三百六十二石。从至大二年起，年运量都在二百万石以上）。不能用。泉州民阮凤子起义，攻占城邑。湖广、广西等地少数民族连年屡起抗争，瑶族扰甚。是年，河决归德府境，又决郑州阳武县；汴梁路与亳州河溢。